**180/2018.(VI.25.) Kgy. sz. határozat**

1. Szombathely Megyei Jogú Város Közgyűlése az előterjesztést megtárgyalta, és hivatkozva Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII. 4.) önkormányzati rendelete 6.§ (1) és (4) bekezdéseire hozzájárul ahhoz, hogy a 61217-3/2018. iktatási számú támogatási szerződés 5. és 11. pontjai az alábbiak szerint módosuljanak:

„Támogató Szombathely Megyei Jogú Város Közgyűlése 29/2018.(II.15.) Kgy. számú határozata alapján az önkormányzat 2018. évi költségvetéséről szóló 3/2018. (II.21.) önkormányzati rendelet 13. mellékletében meghatározott „Polgármesteri keret” tételsor terhére egyszeri támogatásként 550.000,- Ft, azaz ötszázötvenezer forint összeget biztosít a Támogatott részére Bejczi Botond felkészüléséhez.”

„A Támogatott tudomásul veszi, hogy 2018. november 8. napjáig köteles elszámolást, azaz szakmai és pénzügyi beszámolót készíteni. A Támogatott köteles tételes pénzügyi elszámolást készíteni (számlaösszesítőt, záradékkal ellátott, hitelesített számlamásolatokat és pénzügyi bizonylatokat, valamint teljesítésigazolást mellékelve), továbbá nyilatkozni arról, hogy a számlákat más elszámoláshoz nem használja fel. Az eredeti számlán záradékként fel kell tüntetni: "SZMJV Önkormányzata által a 61217-3/2018. számú támogatási szerződésben biztosított támogatásra elszámolva". A tájékoztatást és az elszámolást egy példányban a Polgármesteri Hivatal Egészségügyi és Közszolgálati Osztály Egészségügyi, Kulturális és Koordinációs Irodára kell megküldeni.”

1. A Közgyűlés felhatalmazza a Polgármestert, hogy az Önkormányzat és a Savaria Speedskating Team Kultúra és Sport Támogató Egyesület között létrejött szerződés módosítását aláírja.

**Felelős:** Dr. Puskás Tivadar polgármester

Dr. Károlyi Ákos jegyző

(a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője)

**Határidő:** azonnal (1. pont vonatkozásában)

2018. július 15. (2. pont vonatkozásában)